Okirat száma:…./1/2023. 3. melléklet

Módosító okirat

**A** **Tiszaújváros Városi Rendelőintézet a Tiszaújváros Város Önkormányzatának Képviselő-testülete által 2022. december 16. napján kiadott, 109/2/2022. számú alapító okiratát az államháztartásról szóló 2011. évi CXCV. törvény 8/A. §-a alapján – a Tiszaújváros Város Önkormányzata Képviselő-testületének ………./2023. (………...) határozatára figyelemmel - a következők szerint módosítom:**

1. **Az alapító okirat 4.3. pontjában a „megakadályozza a megbetegedést” szövegrész helyébe a „megelőzi a megbetegedést” szöveg lép.**
2. **Az alapító okirat 4.4. pontjába foglalt táblázat következő 2. sora elhagyásra kerül a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| 2 | 072112 | Háziorvosi ügyeleti ellátás |

**3. Közfeladat átadással kapcsolatos rendelkezések:**

**3.1. Az átadásra kerülő közfeladat megjelölése és az átadásának oka:** Az egészségügyi alapellátásról szóló 2015. évi CXXIII. törvény 6/A. §-ában foglaltakra tekintettel, valamint a belügyminiszter 2023. március 01. napján kiadott közleménye értemében, Borsod-Abaúj-Zemplén vármegye területén, így Tiszaújvárosban is 2023. április 1-jétől az Országos Mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.

**3.2. Közfeladat átvevőjének**

**3.2.1. megnevezése:** Országos Mentőszolgálat

**3.2.2. székhelye:** 1055 Budapest, Markó u. 22.

**3.3. A kötelezettségvállalás rendje**

**3.3.1. Az átadó költségvetési szerv által vállalható kötelezettségek köre és mértéke:**

A költségvetési szerv 2023. április 1-jét követő időszakra áthúzódó kötelezettséget, valamint adósságot keletkeztető kötelezettséget az ügyeleti feladatellátás tekintetében nem vállalhat.

**3.3.2. Az átadó költségvetési szerv általi kötelezettségvállalások határideje:**

Az ügyeleti feladatellátás tekintetében vállalható kötelezettségvállalások határideje: 2023. március 31.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Tiszaújváros, „időbélyegző szerint”

P.H.

Dr. Fülöp György

polgármester